Downloaded from YTS.MX
ท่านผู้มีเกียรติทุกท่าน
Official YIFY movies site: YTS.MX
ขอเสียงปรบมือต้อนรับ ทอม ปาปา
ขอบคุณมากครับ
ดูคุณสิ
ดูคุณสิ ยังมีชีวิตอยู่ เก่งมาก
ผมภูมิใจในตัวพวกคุณ
ขอบคุณมากครับ สำหรับเสียงปรบมือ
ดีใจจริงๆ ที่อยู่ตรงนี้ เราจะได้สนุกกัน ผมหวังว่านะ
พวกเขาพูดกันว่า นี่เป็นช่วงเวลาที่น่าตื่นเต้นมาก ก็ใช่แหละ
มีบางคนว่าน่ากลัว ผมไม่เห็นด้วยนะ
นี่คือช่วงเวลาที่น่าตื่นเต้นมาก
เมื่อพวกเขาเปลี่ยนกฎทั้งหลาย ตอนนี้เราทำอะไรก็ได้ที่เราต้องการ
ผมว่า เราลักพาตัวมหาเศรษฐีกันเถอะ
ทำไมล่ะ เรามีปัญหาบานตะไท คนห้าคนมีเงินทั้งหมด
เราก็ไปพาพวกเขามาสิ ใครจะห้ามเรา
ผมดีใจสุดๆ ที่คุณจะได้ เป็นมหาเศรษฐี เก่งมาก
คุณขยันขันแข็ง เปลี่ยนแปลงโลก
คุณได้เป็นมหาเศรษฐี 24 ชั่วโมง
ถ้าไม่เริ่มแจกเงินให้คนจนก่อนพรุ่งนี้เช้า
เราจะมาเล่นงานคุณ
คุณนึกภาพเงินพันล้านออกไหม ผมไม่กล้าฝันอะไรแบบนั้น
หนึ่งคน พันล้านดอลลาร์
ไม่ละ ผมเคยมีความฝันอันยิ่งใหญ่ และความคาดหวังสูง
แต่ตอนนี้ไม่แล้ว
นี่แหละ ทุกคน แค่นี้แหละ เรากำลังทำมันอยู่แล้ว
คุณทำแล้ว เก่งมาก
แค่นี้แหละ จริงๆ
สำหรับผม วันที่ดีคือทุกวัน ที่ผมไม่ต้องกู้คืนชื่อผู้ใช้และพาสเวิร์ด
เป็นวันที่ดีเยี่ยม
ไม่มีอะไรในโลกแย่ไปกว่า เมื่อคุณกำลังจะสนุก
แต่ถูกสกัดด้วยชื่อผู้ใช้และพาสเวิร์ด
ไม่มีอะไรแย่กว่านั้น
ผมรู้ว่าโลกกำลังมีสงคราม และอะไรๆ กำลังลุกเป็นไฟ แต่สำหรับเรา
สำหรับเราแล้ว
ไม่มีอะไรแย่กว่านี้
มันไม่เหมือนสมัยก่อน เทพนิยาย หรือนิทาน
เมื่อคุณต้องการพาสเวิร์ดวิเศษ คุณก็ออกผจญภัย
แล้วได้รับบางอย่างที่น่าทึ่ง
คุณต้องมีพาสเวิร์ดเพื่อผ่านประตู
เข้าไปในป่ามืด และกลายเป็นเพื่อนกับอีกาพูดได้
สู้กับปิศาจด้วยกิ่งต้นวิลโลว์ แล้วคุณก็ได้พาสเวิร์ด
จากนั้นประตูก็เปิดออก แล้วยูนิคอร์นพาคุณไปส่ง
ที่พ่อมดวิเศษ ผู้ให้เหรียญทอง และการตอบแทนทางเพศ
เราไม่ได้เจออะไรแบบนั้น หลังจากทุ่มเทใจและจิตวิญญาณเข้าไปในอุปกรณ์
เป็นเวลาสามชั่วโมงรวด ในการเผยความลับครอบครัวทั้งหมด
ทั้งนามสกุลเดิมของแม่ และแม่เคยมีเซ็กซ์กับใครสมัยมัธยม...
แล้วเราก็เล่นเกมต่อรูปสี่เหลี่ยม เหมือนสมัยอนุบาล
มีไฟจราจรในสี่เหลี่ยมนี้ไหม
มีรถขยะในสี่เหลี่ยมนี้ไหม นั่นคือยายที่ตายของฉันในสี่เหลี่ยมนั้นไหม
พวกเขาส่งรหัสตั้งมากมายไปยังอีเมลอื่นๆ
ที่คุณก็ไม่มีพาสเวิร์ด
ในที่สุดคุณถึงได้พาสเวิร์ด
เราได้การตอบแทนทางเพศจากผู้วิเศษไหม ไม่
เราได้อะไร งั้นเราได้อะไร เราได้สั่งบนแอปพิซซ่าฮัทไง เย้
เย้
ถ้าแค่ผมกล้าโทรศัพท์หาใครบางคน เมื่อสามชั่วโมงที่แล้ว...
และสั่งก็สิ้นเรื่อง
แต่ตอนนี้ผมกลัวคนแล้วล่ะ
ผมไม่รู้ว่าผู้จัดการอายุ 16 ปี ที่ร้านพิซซ่าฮัทนั้น
จะถามอะไรผมบ้าง แต่มันจะต้องน่ากลัวแน่
ไม่มีทางเลี่ยงได้ เราทุกคนกำลังถูกเปลี่ยน
ถูกลากเข้าไปในเมตาเวิร์ส กลายเป็นหุ่นยนต์ขณะที่เราพูดกันนี้
จำตัวเองที่เป็นคนละคน ก่อนมีอุปกรณ์พวกนี้ได้ไหม
คุณเห็นมันแวบนึง เวลาที่ออกจากบ้านโดยไม่มีโทรศัพท์
เคยทำไหม ทิ้งโทรศัพท์ไว้ที่บ้าน
ไม่ได้ตั้งใจ แน่ละ คุณคงไม่ทำโดยตั้งใจหรอก
แต่ออกจากบ้านสักวันโดยไม่มีโทรศัพท์น่ะ
เป็นวันที่ดีมากๆ
ทันทีที่คุณผ่านการร้องไห้ สะอึกสะอื้น และ...
กอดขากางเกงคนแปลกหน้า แล้วขอความช่วยเหลือ
พอคุณผ่านเรื่องทั้งหมดนั้นไปได้ มันก็เป็นวันที่วิเศษ
คุณเดินไปไหนมาไหนกับความคิดตัวเอง แค่คิดเรื่องต่างๆ
ว้าว เบนจามิน แฟรงคลินคงรู้สึกแบบนี้นี่เอง
แค่เดินไปไหนมาไหน ขณะที่คิดเรื่องว่าว ขนม และซิฟิลิส
ไม่มีทางเลี่ยงได้ โลกง่ายขึ้นด้วยโทรศัพท์
คุณนึกภาพการเดินทางโดยไม่มีโทรศัพท์ออกไหม
พรุ่งนี้ออกจากบ้าน ไปสนามบิน
ขึ้นเครื่องบิน และไปอยู่ที่อื่นสามวันโดยไม่มีโทรศัพท์
เป็นความคิดที่น่ากลัวมาก คุณจะไปถึงสนามบินได้ยังไง
นั่นเป็นคำถามที่ดี คุณไปถึงสนามบินได้ยังไง
เดี๋ยวนี้อูเบอร์ตอบรับสัญญาณควันไหม
จะเกิดอะไรขึ้นเมื่อคุณอยู่สนามบิน แล้วพวกเขาเปลี่ยนเที่ยวบินหรือประตูล่ะ
คุณจะรู้ได้ยังไง
คุณจะไม่รู้แน่ๆ
คุณจะได้แต่เดินร่อนเร่ตามทางเดิน ของสนามบิน จนตายไป
คุณจะตายที่สนามบิน บนพื้นนอกร้านฮัดสันนิวส์...
ที่เต็มไปด้วยสิ่งของที่อาจช่วยคุณได้ ถ้าเพียงแค่คุณมีแอปเปิลเพย์
นั่นจะเป็นตอนจบที่ดีของเรื่อง
หรือเปล่า จะเกิดอะไรขึ้น ถ้าคุณตาย ขึ้นสวรรค์
แล้วพวกเขาถามว่า 〝เรากะจะไม่ให้คุณเข้าไป แต่คุณทำดีที่สุดแล้ว
โอเค เข้าไปได้ ขอต้อนรับสู่สวรรค์ ยินดีด้วย
ชื่อผู้ใช้และพาสเวิร์ดอะไรล่ะ〝
ผมไม่มีครับ
จำเมื่อสองปีก่อนได้ไหม พวกเขาบอกว่าเราไปหาครอบครัวไม่ได้
จำได้ไหม ใช่ อย่าทำ อย่ากลับบ้าน
คุณจะทำให้ครอบครัวตายถ้าโผล่หน้าไป
ห้ามเลย ห้ามมีวันหยุด ไม่ใช่ปีนี้ คุณต้องอยู่บ้าน
คุณจะทำให้แม่ตายเพราะลมหายใจของคุณ
สองปีไม่ได้เจอครอบครัว ให้ตายเถอะ เป็นสองปีที่ดีสุดๆ
เราทุกคนมีข้ออ้างเหมือนกัน
ผมก็อยากกลับบ้านนะ แต่พวกเขาห้าม
วันขอบคุณพระเจ้าปีนี้ ผมจะต้องอยู่สนุกกับเพื่อน
โห ครอบครัวคือความโชคดี
มันคือความโชคดีถ้าคุณมีครอบครัว ไม่ได้แปลว่าจะน่ารำคาญน้อยลง
ผมเพิ่งไปหาพ่อกับแม่ โอ๊ย พวกเขาชักเอาใหญ่
พ่อผมซื้อปืนนวด
ที่รูปร่างเหมือนฆ้อน และแข็งแรงประหนึ่งอาวุธให้แม่
เคยเห็นกันไหม
อุปกรณ์ทรมานแบบใหม่นี้
พวกเขาขายให้คนแก่ได้ลองใช้ให้กันและกัน
ไม่มีการเช็กประวัติ ไม่ต้องมีใบอนุญาต ไม่มีการฝึกใดๆ
พ่อผมแค่เล็งไปที่หัวไหล่แม่ แล้วเหนี่ยวไก
ไม่ดีเลย ไม่ดีมากๆ
มันแค่รวบผิวเธอเหมือนแป้งแพนเค้ก
เธอหนีไปไหนไม่ได้ เขาปิดเครื่องไม่ได้
แม่ดูเหมือนหมาชาเป่ย ติดอยู่ในเครื่องล้างรถ
ใช่ มันทำให้จุดตึงคลาย
มันทำให้ไหปลาร้าและสะบักของเธอ หลุดออกด้วย
และอะไรที่อยู่ข้างในก็ออกมาข้างนอก
ผมรักพ่อกับแม่มากนะ จริงๆ
เรากำลังทำอะไรคนแก่
เราควรปกป้องคนแก่ ทำไมเราถึงบอกพวกเขาว่า
ยิ่งพวกเขาแก่เท่าไร ก็ยิ่งทำอะไรได้มากขึ้น
ไม่ใช่อย่างนั้นสิ
อย่าเพิ่มสิ่งที่อยากทำก่อนตาย หลังอายุ 70 สิ
อะไรที่ไม่เคยทำก่อนอายุ 70 ก็ไม่ต้องไปทำมัน
แม่ผมดูทีวี เธอได้ความคิดพวกนี้
ตอนเห็นคนแก่ทำโน่นทำนี่ แม่กลับมาบอกว่า
〝พ่อแกกับแม่จะไปท่องเที่ยว
พ่อแกกับแม่จะออกเดินทาง
ได้เวลาเริ่มเที่ยว〝
ไม่
แม่กลัวบันได
นี่ไม่ใช่เวลาแบกเป้เที่ยวยุโรป
ข้อเท้าแม่ทำจากไม้ไอศกรีม
พ่อต้องลองตั้งสามหน ในการเดินขึ้นทางลาดที่สตาร์บัคส์
ถึงจะมีแรงหนุนจนกระทั่งเดินพรวดผ่านประตู
แล้วลืมว่าเขาอยู่ที่ไหน
เริ่มด่าพนักงานสตาร์บัคส์ เพราะรถเขายังไม่พร้อม
〝แกไม่รู้อะไร พ่อแกกับแม่ชอบกิจกรรม
เราเช่าจักรยานสองที่นั่ง
เราไปที่โรงแรม เราเช่าจักรยานสองที่นั่ง〝
อย่าเชียว
การขี่จักรยานสองที่นั่งหลังอายุ 70 ควรเรียกว่าการฆ่าตัวตายคู่
คนสองคนที่ความคิดไม่ตรงกัน ไม่รู้ว่าจะไปไหน
หันหน้าไปคนละทิศ ไม่ควรขี่จักรยานสองที่นั่ง
คุณควรขึ้นรถม้า
คุณควรขึ้นรถม้าแล้วเราจะพาคุณไปเอง
คุณให้อาหารเป็ดก็ได้
เราจะพาคุณไปส่งบ้านก่อนสี่โมง ทันดูรายการทีวีของคุณ
แล้วพวกเขาโมโหถ้าผมพยายามช่วย
ให้คำแนะนำ และปกป้องพวกเขา
พวกเขารับไม่ได้ 〝อย่ามาสั่งว่าเราควรทำอะไร
เราเป็นพ่อแม่แกนะ เราสร้างแกมา〝
ก็ได้ ขอบคุณที่สร้างผมมา ดีมากเลย
แต่โลกมันเปลี่ยนไปแล้ว
โลกมันเปลี่ยนไปแล้ว สมองผมยังดีอยู่
ผมไม่เอาฟองน้ำ ไปใส่ในเครื่องปิ้งขนมปังเมื่อเช้านี้
ผมตั้งตารอเวลาที่ลูกๆ จะช่วยผม
ผมมีลูกสาววัยรุ่นสองคน ตอนนี้ช่วยผมแล้ว
ผมซาบซึ้งในความช่วยเหลือ ผมทำหลายอย่างไม่ค่อยถูก
พวกเขาไม่ต้องรู้หรอก เพราะผมเมาเหล้าและเมายา
แต่บางครั้งผมสับสน
〝พ่อคะ เตาควรจะเปิดอยู่ไหม〞
〝ไม่
ไม่ พ่อทำมื้อค่ำชั่งโมงนึงมาแล้ว
หม้อนั่นจะต้องแช่น้ำไปอีกสักพัก
เติมฟองสบู่ลงไป ไว้วันพุธเราค่อยจัดการ〝
〝พ่อคะ นั่นป้ายหยุด〞 〝ดีนะที่เราแล่นอยู่
ถือกัญชาที พ่อจะกลับรถ
อย่าบอกแม่ล่ะ〝
แต่พวกเขาน่าจะนุ่มนวลกว่านี้
ไม่มีอะไรใจร้ายไปกว่าเด็กวัยรุ่น เวลาเธอแซะคุณ
ไม่มีอะไรใจร้ายกว่านั้นในโลกนี้ พวกเขาฉลาด
เจ้าเล่ห์และเฉือดเฉือนจุดอ่อนของคุณ
เจ็บจี๊ดมาก
ลูกสาวผมเดินเข้ามาในครัว
〝เราพยายามดูหนังในห้องโน้น
แต่เราได้ยินเสียงพ่อหายใจ〝
〝โอเค พ่อจะหยุดทำแบบนั้น〞
〝พ่อจะหยุดหายใจและใช้ชีวิตตรงนี้ และหยุดใช้ชีวิตไปเลย เป็นไง〞
แล้วเธอไฮไฟฟ์กับน้องสาว แล้วกลับไปดู ดิ อเวนเจอร์ส ต่อ
ลูกสาวผมอีกคน อายุ 16 มองผมด้วยสายตาดูแคลนตอนกินมื้อเช้า
น่ากลัวมาก เธอไม่มองผมมาตั้งแต่อายุหกขวบ
〝หนูไม่ชอบวิธีที่พ่อเคี้ยวกราโนล่า
ทำไมพ่อเคี้ยวกราโนล่าแบบนั้นล่ะ〝 แปลว่าอะไรฟะ
กราโนล่านะ ทั้งใหญ่และกรอบ
ผมต้องทำให้มันเล็กลงสิ ไม่งั้นมันคงทำให้คอหอยผมฉีก
คุณกินกราโนล่ายังไง คุณกลืนมันลงไปทั้งดุ้นเหมือนงูเหรอ
เด็กมันร้ายเนอะ
ว่าแต่นี่คือลูกสาวคนเดียวกัน
ที่ไม่ได้ขออนุญาตผมหรือบอกให้ผมรู้
ในช่วงความขัดแย้งไอร์แลนด์เหนือ เธอออกไปรับหมาจรพันธุ์ปั๊กมาเลี้ยง
หมาปั๊กนะ เธอจัดการเอกสารทั้งหมดเอง และกลับมาพร้อมหมาปั๊ก
ถ้าคุณไม่รู้ว่าหมาปั๊กคืออะไร พวกเขาโฆษณาว่ามันคือหมา
แต่มันไม่ใช่
ลำตัวมันอ้วนกลม ขนเยอะ รูปร่างเหมือนไก่งวง
มีขาเรียวยาวสี่ขา ที่ดูไม่น่ารับน้ำหนักลำตัวที่อ้วนนั้นได้
หมามีอุ้งเท้า
หมาปั๊กมีนิ้วเรียวยาว เหมือนผู้หญิงที่ทาเล็บสวยๆ
บางตัวมีสี่นิ้ว บางตัวสามนิ้ว บางตัวสองนิ้ว เหมือนตีนไก่
กับใบหน้าของชายวัย 80 ที่เป็นโรคข้ออักเสบ
ตาที่ดูเหมือนว่าควรจะอยู่บนสัตว์ชนิดอื่น
มันดูเหมือนพระเจ้ากำลังสร้างมัน แล้วตาหมาปั๊กหมด
เลยพูดว่า 〝งั้นให้ตาของวัวแทน ดูว่าจะเป็นยังไง〞
มันไม่เข้ากัน
หมาน้อยที่น่าสงสารนี้ มีกระเปาะสองอันโปนออกมาจากกะโหลก
เปลือกตาไม่สามารถยื่นมาคลุมลูกตา
มันไม่ได้หลับตาในช่วงที่ผมเลี้ยงมัน
มันแค่ดิ้นรนและกรนตลอด 24 ชั่วโมง
〝มันหลับอยู่ไหม เรากำลังเดินอยู่〞
เรื่องจริงสนุกๆ
เรื่องจริงสนุกๆ ถ้าหมาปั๊กตกลงไปในสระ มันจะจมทันที
ปรากฏว่าถ้าหัวคุณทำจากอิฐคอนกรีต
หน้าคุณก็จะทิ่มลงไปก่อน
แต่ยังกรนอยู่นะ ยังกรนอยู่ ฟองอากาศลอยขึ้นมาจากฝั่งใดฝั่งหนึ่ง
ผมว่ามันไม่รู้ตัวด้วยซ้ำว่ามันอยู่ในสระ
ผมว่ามันคงคิดว่า มันเดินเล่นในสวนฝั่งหนึ่ง
แล้วต้อหินมันเกิดกำเริบ
ส่วนที่ดีที่สุดเกี่ยวกับมัน มันชื่อแฟรงค์
ซึ่งก็ตลกมาก เวลาคุณตะคอกใส่มัน
เหมือนคุณอยู่ในหนังกับซินาตรา
〝ไม่เอาน่า แฟรงค์ ทำไมทำตัวแบบนี้
แกเปลี่ยนไปนะ แฟรงค์ แกเปลี่ยนไป〝
อย่างที่บอก มันเป็นหมาพันธุ์แท้... หมาเก็บมาเลี้ยงพันธุ์แท้
คนเจอมันบนถนนอันโหดร้าย ในเมืองดาวนีย์ รัฐแคลิฟอร์เนีย
ถ้าคุณไม่รู้จักดาวนีย์ มันเหมือนที่นี่มาก แต่คนแทงกันเยอะกว่านิดหน่อย
ทำไมแฟรงค์เตร็ดเตร่อยู่บนถนนอันโหดร้าย ของดาวนีย์ แคลิฟอร์เนียน่ะเหรอ
มันคงผิดปกติ หรือไม่ตำรวจก็กำลังตามล่ามัน
แฟรงค์มีบางอย่างไม่ปกติ แฟรงค์มีบางอย่างไม่ปกติมากๆ
แฟรงค์ฉี่ทุกที่ที่มันไป
ไม่ว่าในบ้านหรือนอกบ้าน ที่ไหนที่มันอยากฉี่ แฟรงค์ก็ฉี่
ผมรู้เรื่องนี้ เพราะผมสั่งไฟแบล็กไลต์จากแอมะซอน
ใช่ ผมไม่เคยจับได้ตอนมันกำลังฉี่
ผมมักเห็นมันเดินมาตามทางเดิน ด้วยเท้าสวยเหมือนผู้หญิง
กับสายตามีพิรุธในตาอ้วนๆ ของมัน
ผมไม่เคยจับมันได้เลย แต่ผมมีไฟแบล็กไลต์
และผมส่องไปทั่วบ้าน มันพังบ้านผมเละ
ทำลายบ้านผม โดยเฉพาะห้องทำงาน พังหมด
ตอนแรกผมไม่ได้พูดอะไร ผมแบบว่า 〝ถ้าฉันเป็นคนทำเองล่ะ〞
หลังจากวิเคราะห์อย่างรอบคอบ เป็นฝีมือแฟรงค์ ต่ำตม
ทำยังไงดีล่ะ ตอนแรกผมโกรธ 〝จะรับมือยังไงดี〞
เปิดประตูหลังทิ้งไว้ ดูว่ามันอยากไปว่ายน้ำไหมดีไหมนะ
แล้วผมดึงสติตัวเอง
〝ไม่ดี พามันไปให้หมอตรวจดีกว่า〞
อาจจะมีบางอย่างผิดปกติ เช่น ปัญหากระเพาะปัสสาวะ
ผมไม่รู้ว่าข้างในหมาปั๊กเป็นยังไง นอกจากรางวัล
อาจจะมีการติดเชื้อในทางเดินปัสสาวะก็ได้
ผมพามันไปหาหมอ มันเป็นหมาปั๊กที่โคตรสมบูรณ์
ทุกอย่างปกติดี
ไม่มีอะไรผิดปกติในทางเดินปัสสาวะ ไม่มีการติดเชื้อ
สัตวแพทย์บอกว่า สิ่งที่ผิดปกติ
ที่เรียกกันในทางการแพทย์คือ แฟรงค์กวนประสาท
มันรู้ว่ามันทำอะไรและจะยังทำต่อไป
ขณะที่มันจ้องหน้าผม
ผมจึงกลับไปที่แอมะซอน ที่ที่มีทุกคำตอบ
มีคนทำผ้าอ้อมสำหรับหมาปั๊กขาย
คุณซื้อได้ทางแอมะซอน
ผมรู้ว่าน่าสมเพช มันดูไม่เหมือนผ้าอ้อมด้วยซ้ำ
ดูเหมือนเฝือกพยุงหลังที่มีตีนตุ๊กแก ที่พนักงานส่งของยูพีเอสใส่
เมื่อปีที่แล้วขณะทำงาน แบบว่าห้อยมาที่ตูด
ดูไม่ช่วยสักเท่าไหร่ แต่เขาปวดร้าวลงขาจริงๆ
เราไม่เรียกว่าผ้าอ้อมเพื่อให้เกียรติ ซินาตรา เราเรียกมันว่ากางเกง
〝ไม่เอาน่า แฟรงค์ เรามีเพื่อนมาบ้าน ใส่กางเกงหน่อย
พับผ่าสิ〝
ผมยอมรับว่ามันรู้สึกแปลกๆ ที่ต้องสวมกางเกงให้หมา
รู้สึกว่าไม่ถูกต้องหรือเป็นธรรมชาติ
แล้วผมคิดถึงว่า พวกมันทำอะไรมาบ้างในช่วงเวลาสั้นๆ
ตอนผมเด็กๆ หมาก็คือหมา
มันอยู่ในสวนข้างนอก ถูกผูกไว้กับต้นไม้
คุณไปที่ไหนสักแห่ง มันรอให้คุณกลับมา
อาจจะหนึ่งชั่วโมง หนึ่งวัน หรืออาจจะหนึ่งปี
หมาตัวนั้นก็รอคุณ ไม่เคยพูดกับพ่อคุณว่า
〝เราเอาหมาไปพักร้อนกับเราได้ไหม〞
พวกเขาคงผูกคุณไว้กับต้นไม้อีกต้น
แล้วดูสิว่าตอนนี้พวกมันทำอะไรสำเร็จบ้าง หมาพวกนี้ ผมเห็นมันทุกที่
ผมเห็นหมาเข้าพักโรงแรมตามลำพัง
ผมเห็นมันในร้านอาหารหรูๆ จิบมาร์ตินี
ขึ้นเครื่องบินไปฮาวาย
ไม่รู้ว่าพวกแกทำยังไงนะ เจ้าหมา แต่แกทำได้แล้ว
แกเป็นส่วนหนึ่งของโลกมนุษย์ แกทำได้แล้ว ยินดีด้วย
ในเมื่ออยู่ที่นี่แล้ว ก็เอาลิ้นออกจากตูดแล้วมองไปรอบๆ
แกจะเห็นว่าเราใส่กางเกงกันทุกคน
เพราะเรารู้ว่ากระปู๋ของเราเป็นยังไง และควรปิดมันไว้
ไม่รู้ว่าพวกคุณเคยเห็นกระปู๋หมาปั๊กไหม
ดูเหมือนคุณเคยผ่านเรื่องร้ายๆ มา
อาจจะเคยติดคุก ผมไม่รู้ว่าชีวิตคุณเป็นยังไง
ถ้าคุณไม่เคยเห็น กูเกิลดูหลังโชว์นี้
พวกคุณทุกคน กูเกิลดูหลังจบโชว์ บราวเซอร์ส่วนตัวนะ
รอจนคุณได้เห็นเถอะ มันแปลก ผิดรูป
คลุมไปด้วยขนม้าหลากสี
มันตามคุณไปทั่วห้องเวลาคุณเดินผ่าน
มันดูเหมือนสิ่งที่มัจจุราชจะใช้จั๊กจี้คุณ
ใส่กางเกงซะ
แต่ถึงหมาปั๊กจะน่าขยะแขยงขนาดไหน จริงๆ นะ แต่เรายิ่งกว่า
มนุษย์แย่ยิ่งกว่า
ผมนึกว่าเราจะดีกว่า หลังจากทั้งหมดที่เราผ่านมา
ผมนึกว่าเราจะระวังเชื้อโรคมากขึ้น มีมารยาทมากขึ้น ไม่เลย
เราน่าขยะแขยงเหมือนแต่ก่อน จริงๆ เราเลวร้ายมาก
การไอกลับมาแล้วนะ เดินอยู่ในสนามบิน
คนพวกนี้เดินไปเดินมาอย่างกับสิงโตทะเล
ไม่มีใครปิดปาก ไอรดใส่คนเป็นแถวๆ
ผมเห็นผู้ชายคนหนึ่งตัดเล็บบนเครื่องบิน
ใช่ ขอบคุณ ขอบคุณ ทำไม
ทำไมถึงมีที่ตัดเล็บอยู่ในกระเป๋า
ในกระเป๋าอีกข้างล่ะ ไหมขัดฟันกับกระดาษชำระที่ใช้แล้วเหรอ
คุณเป็นบ้าอะไรเนี่ย
พวกเขากลับมาถ่มน้ำลายไปทั่วอีกแล้ว
ผู้ชายตัวสูงถ่มน้ำลาย ลงบนทางเท้าที่คุณกำลังเดิน
น้ำลายที่น่าขยะแขยง ก้อนโต ที่ขากขึ้นมาจากลำไส้เล็ก
ห่างจากทางออกอีกทางไปแค่หกนิ้ว
แล้วผู้ชายคนนี้พูดว่า 〝ไม่ ผมทำได้สุดยอด
ผู้คนจะอยากเห็นน้ำลายนี้〝
และมันอยู่บนทางเท้าอย่างนั้น ราวกับรกมนุษย์ต่างดาว
มันมีตา ชีพจร และความรู้สึก
ไหลลงท่อระบายแล้วแบ่งตัว
และนั่นคือที่มาของโควิด
ผมไม่ได้ล้อเล่น นั่นคือที่มาของโควิด
ตัวอย่างเหล่านั้นคือสิ่งที่ผู้ชายทำ ผู้ชายทำเรื่องพวกนี้
ผมไม่เคยเห็นผู้หญิงสั่งน้ำมูก โดยไม่ใช้กระดาษทิชชู่ในชีวิต
สิ่งที่ผู้ชายทำ และผมรู้ว่าเราพยายามหาคำตอบ
เพราะค้างคาวไหม จิงโจ้เหรอ หรือมาจากห้องแล็บ
ผมไม่รู้หรอก แต่มีอย่างหนึ่งที่ผมรู้แน่ๆ
ผู้ชายมีส่วนเกี่ยวข้อง
คุณรู้
รู้ๆ อยู่ คุณรู้อยู่แก่ใจ มีผู้ชายท้าผู้ชายอีกคน
ให้ทำอะไรแปลกๆ กับค้างคาว แลกกับเงินสิบเหรียญ
แล้วพวกเขาก็ออกไปในตรอกข้างห้องแล็บ
ผู้ชายอีกหลายคนล้อมวงและส่งเสียงเชียร์เขา
และตอนนี้เราจะต้องใส่หน้ากากไปชั่วกัลปวสาน
เราอดใจไม่ได้ ผู้ชายน่ะ เราแย่มาก ผู้ชายแย่มาก เราแย่มาก
เราน่าขยะแขยง ผู้ชายทุกคนในนี้ฉี่ในสนามตัวเอง
ฉี่ใน... ใช่ไหม ใช่
〝ไม่ ทอม แฟนฉันไม่ทำ〞 ทำ แฟนคุณทำ
ผมรับรองเลย เวลาคุณไม่มอง ข้างหลังเก้าอี้เอนนอน ข้างหลังเตาย่าง
ในเตาย่าง ถ้าเปิดอยู่
ใช่ เพราะเสียงมันสนุก
คิดดูสิ ความไม่สะดวกทั้งหลายในโลกนี้
ก็เพราะผู้ชายเคยทำมาก่อน ทำบางอย่างที่เลวร้าย
พวกเขาเลยต้องเปลี่ยนกฎ
ทำไมคุณถึงเดินเข้าห้องน้ำในปั๊มเฉยๆ ไม่ได้
ทำไมกุญแจต้องติดกับโซ่ ที่ติดกับยางรถกระบะ
และเราต้องลากมันอ้อมตึกไปเหมือนทาสอียิปต์
ทำไมน่ะเหรอ เพราะผู้ชายเคยอยู่ที่นั่นไง ผู้ชายแย่ๆ ทำสิ่งแย่ๆ
เล่นในส้วมเหมือนอ่างน้ำเลี้ยงนก
เอากระปู๋ใส่ลงไปในเครื่องเป่ามือ
ใช่ คุณคิดว่าตอนไดสันออกผลิตภัณฑ์มา นั่นไม่ใช่สิ่งที่พวกเขาทำเหรอ
นั่นคือสิ่งที่พวกเขาทำ
ผมรู้ ห้องน้ำผู้หญิงไม่ต่างกัน
ไม่ใช่เพราะสิ่งที่คุณทำในนั้น
แต่เพราะผู้ชายแอบเข้าไปตอนคุณไม่มอง
และใช้เครื่องเป่ามือของคุณด้วย
แต่ถึงเราจะน่าขยะแขยงขนาดไหน และไม่มีผู้ชายคนไหนปฏิเสธความจริงข้อนี้
เราก็ยังดีสำหรับคุณ
ผู้ชายดีสำหรับคุณ เราทำให้คุณเข้มแข็งขึ้น
เราคือตัวเสริมภูมิคุ้มกัน คุณคิดว่าทั้งหมดนี้ไม่ดีเหรอ
มันจะแย่กว่านี้สองเท่า ถ้าผู้ชายไม่แตะไข่เล่น
แล้วไปจับที่เปิดประตูทุกอันทั่วเมือง
ไม่ต้องขอบคุณ
อีกอย่างหนึ่งที่ผู้ชายมี และผมไม่เข้าใจ
ว่าทำไมผู้หญิงถึงไม่มี ดูแล้วน่าจะกลับกัน
ก็คือความภาคภูมิใจในตัวเอง และความมั่นใจในตัวเองที่สูงมาก
อันไม่ได้เกิดขึ้นจากอะไรเลย
ถึงเราจะเลวร้ายขนาดนั้น ผู้ชายทุกคน ก็ยังคิดตลอดเวลาว่าใครๆ ก็ต้องการ
ผู้ชายจะฉี่ในสวนหลังบ้านตัวเอง เดินออกประตูหน้าไป คิดว่า 〝เธอต้องการฉัน〞
ในขณะที่ผู้หญิงคือสิ่งมีชีวิตที่สวยงาม วิเศษที่สุดในโลกนี้
เดินกรีดกรายไปทั่วโลก ราวกับเทพธิดาสายไหม
เต็มไปด้วยชีวิตชีวา ความรัก
ความงาม และความกังขาในตัวเอง
〝ฉันดูอ้วนไหม ดูแก่ไหม ฉันเกลียดผมตัวเอง ฉันเกลียดตาตัวเอง เกลียดก้นตัวเอง〞
แต่ในขณะเดียวกัน คุณเดินไปไหนมากับลิงอุรังอุตังที่คุณเลี้ยง
ที่ไม่เคยส่องกระจกด้วยซ้ำ
ตัวอย่างเรื่องความสวยงามของผู้ชาย คือในฤดูร้อน
ในฤดูร้อน ในเมืองไหนก็ได้ คุณจะเห็นผู้ชาย ชายอายุ 80
เดินใส่เสื้อกล้ามมาตามถนน หรือแย่กว่านั้น ไม่ใส่เสื้อเลย
เดินดุ่ยๆ บนทางเท้า
เหมือนไก่ย่างหมดอายุ
ไม่เหลือมวลกล้ามเนื้อ มีแต่ปีกไก่ลีบๆ
หัวนมดำๆ แกว่งไปตามลม
สร้อยทองพันกับขนตามตัวที่ยุ่งเป็นใยแมงมุม
แล้วยังกล้าจีบสาวๆ อีกนะ
ให้ตาย ผมไม่รู้ว่าพวกคุณที่เป็นผู้หญิง ปล่อยให้เราวางก้ามใส่คุณได้ยังไง
ไม่เข้าใจจริงๆ เป็นผมคงจะเป็นเลสเบี้ยนไปแล้ว
ลูกสาวทั้งสองคนของผมเป็นหญิงแท้ ผมแบบว่า 〝ตั้งสติ เรายังมีเวลา〞
ลูกไม่ต้องทำแบบนี้
ผมไม่ใช่เลสเบี้ยน
ผมเป็นผู้ชายแท้แต่งงานแล้ว
ผมแต่งงานกับผู้หญิงคนเดียว 22 ปี
ขอบคุณ
คุณไม่รู้หรอกว่าผมต้องเจออะไรบ้าง
ไม่ เธอเยี่ยมมาก 22 ปี เธอดีที่หนึ่ง ผมรักเธอมาก
ผมจะไม่วิจารณ์ชีวิตแต่งงาน
ผมเชื่อมั่นในชีวิตแต่งงาน มันเป็นชีวิตที่ผ่านพ้นยาก
ถ้าคุณเจอคนอื่น ใช้ชีวิตคู่ฟันฝ่าทุกอย่าง
ดีเลย มันทำให้ชีวิตดีขึ้นได้เยอะ
ถ้าคุณเจอคนที่ใช่และลดความหวัง
ในสิ่งที่คุณจะได้นะ คุณจะแต่งงานอย่างมีความสุข
ผมไม่ได้พูดชุ่ยๆ นะ ตอนที่พูดว่าให้คุณลดความหวัง
ผมว่านั่นคือสาเหตุที่คนหย่าร้าง
ตั้งความหวังไว้สูงเกินไปว่าจะได้อะไร
จากความสัมพันธ์เดียวนี้ ไม่เยอะหรอก
อย่ากดดันมันมากเกินไป
ระวังตัวให้ดีตอนเข้าไปเถอะ อย่าคิดโง่ๆ ต้องฉลาดไว้
ผมมีเพื่อนคนหนึ่ง กำลังคิดจะแต่งงาน
เขาโง่มาก สิ่งที่เขาพูด เขางี่เง่า
เขาคบกับเธอมาห้าปี เขาพูดว่า
〝เธอดีนะ ครอบครัวเธอก็เจ๋งดี
เธอฉลาด แต่ฉันไม่รู้ว่าเธอร้อนแรงพอไหม
ไม่รู้สิ เราคุยเรื่องจะแต่งงานกัน เธอร้อนแรงพอไหม〝
นายเมายาหรือเปล่า
นี่กำลังพูดถึงการแต่งงานชั่วชีวิต
ไม่ต้องสนหรอกเรื่องร้อนแรง หรือแต่งงานกับสาวฮ็อต
แต่งงานกับคนแข็งแรง คุณไม่อยากได้นางแบบหรอก
คุณอยากได้คนที่จะยกโซฟาอีกฝั่งได้
โดยไม่หยิบบุหรี่ออกจากปาก
นั่นคือคนที่คุณจะแต่งงานด้วย
ไม่ มันเป็นเรื่องดี
ถ้าคุณแต่งงานแล้ว คืนนี้อยู่ที่นี่ เป็นคืนที่ดีมากสำหรับคุณ
คุณกำลังมีช่วงเวลาที่ดีมาก คุณไม่มีความกดดันเลย คุณแต่งงานแล้ว
คุณไม่สนด้วยซ้ำว่า ตอนนี้คู่ของคุณสนุกหรือไม่
นั่นไม่ใช่เหตุผลที่คุณมา เราให้คนอื่นพูดสักชั่วโมงกันนะ
ง่ายออก
ถ้าคุณกำลังคบกัน ถ้าคุณมาเดตกันที่นี่ตอนนี้
นี่เป็นคืนที่ยากสำหรับคุณ
ต้องพยายามมากเชียวละ คุณสนใจจริงๆ ว่าคืนนี้จะเป็นยังไง
คุณอยากให้คู่คุณมีความสุข กดดันมาก
นี่คือสิ่งที่กวนใจผมในการออกเดต
ถ้าคุณทะเลาะกันระหว่างทางกลับบ้านคืนนี้
อาจจะทะเลาะกัน เรื่องบางอย่างที่ผมกำลังจะพูด
ถ้าคุณทะเลาะกันคืนนี้
ความสัมพันธ์ทั้งหมดอาจจบลงคืนนี้
คืนนี้เลย คุณอาจจบมันลงคืนนี้
เพราะคุณมีทางเลือกนั้น และนั่นเป็นทางเลือกที่แย่มาก
เพราะถ้าคุณเลิกกัน คุณต้องไปเก็บ
แล็ปท็อปและที่ชาร์จต่างๆ
ต้องตัดผมทรงใหม่ ซื้อเสื้อผ้าเท่ๆ กลับไปผจญภัยในโลก
โกหกทุกคนทุกอย่างอีกครั้ง ว่าคุณยอดเยี่ยมขนาดไหน
ผมกับภรรยาอาจทะเลาะเหมือนกันคืนนี้ แต่เราไม่เลิกคบกันหรอก
เราจะไม่แยกจากกัน เพราะเราไม่มีทางเลือกนั้น
เราอาจทะเลาะกันรุนแรงที่สุดในโลก แต่เราจะไม่แยกจากกัน
ผมจะไม่ไปไหน ผมทะเลาะ ผมไม่ไปไหน ผมไปที่ตู้กับข้าว
ผมไปที่ตู้กับข้าวแล้วหยิบคุกกี้เนตรนารี
และผมกินมันทีละชิ้นๆ ขณะที่จ้องเงาตัวเองในเครื่องปิ้งขนมปัง
จนกระทั่งผมรู้สึกน่าขยะแขยงจนอภัยให้เธอ
ในอะไรก็ตามที่เธอพูด เพราะผมรู้ว่าเธอก็คงพูดถูก
เพราะเธอแต่งงานกับคนต่ำตม ที่เพิ่งยืนกินคุกกี้ไป 24 ชิ้น
ผมไม่ต้องการเสื้อผ้าเท่ๆ ผมไม่ต้องตัดผมทรงใหม่
ผมไปตัดผมเมื่อเธอพูดว่า 〝ไปตัดผมซะ〞
ผมซื้อเสื้อผ้าเมื่อเธอซื้อเสื้อผ้า... ทำให้ผมนึกได้ว่าผมต้องซื้อเสื้อผ้า
คนที่แต่งงานแล้วถึงได้ดูเหมือนกันไงล่ะ
〝เดี๋ยวมานะ ฉันจะไปซื้อรองเท้า〞 〝เดี๋ยวก่อน
ผมก็ต้องการรองเท้า〝
〝งั้นเหรอ ไปด้วยกันไหมล่ะ〞 〝เอาสิ ไปด้วย〞
〝ไปกันเลย วันซื้อรองเท้า〞
แล้วเราก็ไปร้านฟุตล็อกเกอร์ และนั่งในพื้นที่สำหรับคนแต่งงานแล้ว
และพนักงานเอารองเท้าที่ไม่ได้ผลิต สำหรับเล่นกีฬาแต่อย่างใดออกมา
ไม่ มันทั้งใหญ่ สีขาว และมีตีนตุ๊กแก
มันเหมาะสำหรับยืน ระหว่างเรารอกันและกัน
〝เอาถุงเท้าด้วยไหม〞 〝รู้ใจผมจัง〞
〝ถุงเท้า กางเกงขาสั้น และรองเท้า ไม่ต้องใส่ถุงนะ เราจะใส่ออกไปเลย〞
เราดูดีไหมเหรอ ไม่ เราไม่ดูดี นั่นไม่ใช่ประเด็น
ประเด็นคือทำให้ต่างฝ่าย ไม่มีใครในโลกอยากนอนด้วย
เราไม่ต้องการคนโสดโรคจิตที่ไหน มองรองเท้าเท่ๆ ของคุณ
แล้วเข้ามาจีบคุณ นั่นจะทำลายเรื่องดีๆ ระหว่างเราสิ
〝แล้วเรื่องเซ็กซ์ล่ะ ทอม เรื่องเซ็กซ์ล่ะ〞
ใครๆ ก็ถามว่า 〝มีเซ็กซ์กับคนเดียวไปตลอดชีวิตเหรอ〞
〝เรื่องเซ็กซ์ล่ะ〞 โตเป็นผู้ใหญ่สักที เซ็กซ์โง่ๆ
สาเหตุของการตัดสินใจโง่ๆ ทุกครั้ง ที่คุณทำใช่ไหม
เรื่องเซ็กซ์เหรอ เซ็กซ์ก็สนุกดี แต่มันคือเครื่องเล่น
ครั้งแรกที่ผมขึ้นเครื่องเล่นสเปซเมาน์เทน แน่ละ ตื่นเต้นดี
ไม่รู้ว่ามันจะทำแบบนั้น
ผมขึ้นเครื่องเล่นสเปซเมาน์เทนมา 22 ปี
ผมรู้ว่ามันเป็นยังไง
ก็สนุกดี แต่สุดท้ายคุณมึนงง คลื่นไส้ และอยากนอนพัก
ผมเคยพักในนิวยอร์ก คนที่พักในโรงแรม
ข้างห้องผมกำลังมีเซ็กซ์กัน
ดังมาก เป็นจังหวะมาก สนุกมาก และดำเนินไป 15 20 นาที
ผมแบบว่า 〝เดาว่าโควิดจบแล้วสินะ〞
สนุกกันในนั้น ไม่หยุด ไปเรื่อยๆ
ยี่สิบห้านาที สามสิบนาที ไม่มีหยุด ไม่มีพัก
สามสิบนาทีรวด ผมเรียกภรรยาผมมา 〝ผมต้องขอโทษคุณ〞
ก็ยังไม่หยุดนะ 35 40 นาที 40 นาทีไม่มีหยุด
เราไม่เคยถึง 40 นาที... 40 นาทีรวดเหรอ
ไม่ รวมเวลากินมื้อค่ำด้วย เราไม่เคยถึง 40 นาที
〝ฉันไม่อยาก 40 นาทีเหรอ ลงไปได้แล้ว ฉันมีเรื่องต้องทำ
โทรศัพท์ฉันอยู่ไหน〝
พอถึงหนึ่งชั่วโมง ผมก็เสียบหูฟัง แล้วร้องไห้คนเดียวจนหลับไป
ผมไม่อยากรู้ว่าคนเหล่านี้มีอยู่ในโลก
ตื่นมาเจ็ดโมงเช้าวันรุ่งขึ้น ยังได้ยินเสียง
เจ็ดโมงเช้า เดี๋ยวนะ
ไม่ใช่แล้วละ นี่มันหนังโป๊
นี่หนังโป๊ ผมโล่งอกมาก
แต่แล้วผมก็ฉุนกึก ใครอยู่ในนั้นตอนใกล้หมดโควิด
พ่นไปทั่วเหมือนแฟรงค์
ผู้ชายคนหนึ่ง ผู้ชายน่าขยะแขยงคนหนึ่ง แย่มาก
ผมจะไม่ตัดสินคุณ หรือตัดสินว่าคุณถึงขั้นไหนในความสัมพันธ์
โสดหรือแต่งงาน ผมไม่รู้
นี่คือสิ่งที่ซับซ้อนและยากจะรับมือ
มันพูดยากนะ คุณมีอะไรกับใคร
ที่คุณไม่รู้จัก คุณจะคบได้นานไหม
นั่นจะเปลี่ยน คุณทั้งคู่จะเปลี่ยน
คุณทั้งคู่จะมีงานอดิเรกแปลกๆ ทำอะไรแปลกๆ
คุณจะดูแปลก มันจะเปลี่ยน
ค้นพบเรื่องเกี่ยวกับคู่ชีวิตของคุณ ที่คุณคาดไม่ถึง
ผมเพิ่งค้นพบว่า ภรรยาผมไม่ชอบเวลาผมอ่านหนังสือ
เธอไม่ชอบเวลาผมอ่านอะไรก็แล้วแต่ หนังสือ นิตยสาร กล่องซีเรียล
ภรรยาเห็นผมอ่านหนังสือ เธอไม่คิดว่า 〝เขาต้องการเวลาสงบ〞
ไม่เลย เธอคิดว่า 〝เขาเบื่อ ฉันจะเล่าเรื่องน้องสาวฉันในที่ทำงานให้ฟัง〞
〝เขาอ่านหนังสือยู่ เขาต้องเบื่อแหงๆ
ฉันจะเล่าเรื่องสัญญาเช่าอะพาร์ตเมนต์ใหม่ ของแม่ฉันให้เขาฟัง〝
อีกเวลาหนึ่งที่เธอชอบคุยคือตอนดึกๆ
ตอนดึกๆ เมื่อผมเข้านอน หัวถึงหมอน
และปิดไฟแล้ว
นั่นคือตอนที่เธอชอบคุยเรื่องมะเร็ง
การลักพาตัวเด็ก และวันสิ้นโลก
ข่าวร้ายอะไรก็ตาม ที่เธอรวบรวมไว้ระหว่างวัน
เธอจะโปรยมาทางฝั่งที่ผมนอน
จนเธอผล็อยหลับและเริ่มกรน
ทันทีที่เธอปิดไฟ 〝ฉันโทรคุยกับแม่คุณวันนี้
เสียงเธอฟังดูแก่มาก ไม่รู้ว่าเราเหลือเวลาอยู่กับเธออีกแค่ไหน〝
〝ช่วงนี้คุณลูบแมวบ้างไหม มันมีเนื้องอกที่คอ〞
〝แมวของแครอลมีเนื้องอก ใหญ่มาก ดูเหมือนมันใส่หมวกเลย〞
〝ฉันพูดหรือยังว่าฉันโทรคุยกับแม่คุณวันนี้
ใครแก่กว่ากัน พ่อหรือแม่ของคุณ
คนใดคนหนึ่งจะอยู่ไม่ถึงคริสต์มาส ฉันรู้สึกได้〝
〝ไม่อยากเชื่อเลยว่าลูกสาวเรา จะเข้ามหาวิทยาลัยเร็วๆ นี้
อดใจหายไม่ได้ว่า ลูกจะออกไปเผชิญโลกกับผู้ชายแย่ๆ ทั้งหลาย
แต่คงไม่แย่ไปกว่าสิ่งที่พวกเขาทำ
ในห้อง ทางโทรศัพท์ ตอนนี้〝
〝ลูกสาวของแครอล เคยถ่ายรูปช่องคลอดตัวเอง
แล้วโพสต์บนอินเทอร์เน็ต〝
〝คุณว่าลูกสาวเราทำแบบนั้นอยู่ตอนนี้ไหม
ห่างจากเตียงเราไปหกเมตร ใช้โปรอินเทอร์เน็ตครอบครัว〝
〝ฉันคุยกับแม่คุณ ฉันคุยกับแม่คุณทาง...〞
แล้วผมนอนจ้องเพดานหกชั่วโมง
รอให้พระอาทิตย์ขึ้น
จะได้ไปดื่มกาแฟ ไปไกลๆ จากผู้หญิงร้ายกาจคนนี้ที่ผมนอนด้วย
ไม่ควรนอนเตียงเดียวกันอีก
ไม่ใช่ตลอดเวลา นานๆ ทีมันสนุกดี
หวังว่าคุณจะพบรักในชีวิต จริงๆ นะ
ผมหวังว่าคุณจะโชคดีเท่าผม
ไม่ได้หมายถึงต้องโทษประหารในเตียงเดียวกัน
กับคู่ของคุณไปตลอดชีวิต
นี่น่ะ ผมบอกเธอว่า 〝ฟังนะ คืนนี้ใครบางคนจะออกไป
ใครบางคนจะหยิบหมอน เตะอีกคน
และโมโหออกไปกลางดึก〝
ทำไมไม่ทำแบบนั้นตอนสี่ทุ่ม พร้อมกับจุ๊บที่แก้ม
〝รักคุณนะ ไว้เจอกันตอนเช้าค่ะ〞
เธอไม่ยอมทำ เธอยังยึดติดกับภาพเราตอนหนุ่มๆ
ตอนที่เริ่มต้น คุณต้องอยู่ในเตียงเดียวกัน
คุณยังหนุ่ม กำหนัด คุณมีความรัก
คุณร่วมรักคืนละสามครั้ง
สุดท้ายผล็อยหลับในท่าที่พันกัน มีเท้าอยู่ที่หน้า ห้อยกลับหัวกลับหาง
และคุณนอนหลับสนิทแบบนั้น
ที่จริงคุณนอนหลับดีแปดชั่วโมงแบบนั้น
และตื่นมาตอนเช้า รู้สึกสดชื่นและมีความรัก
คุณมองหน้ากัน 〝เรามาทำกันอีกทีเถอะ
มีเซ็กซ์ยามเช้ากัน〝 คุณพูด
เราไม่พูดแบบนั้นในบ้านที่ผมอยู่
ไม่ ตอนเช้าเรายุ่งกับการชี้หน้ากัน
และโทษกันว่าใครทำให้ไม่ได้นอนเมื่อคืน
〝คุณนั่นแหละ คุณมีบางอย่างผิดปกติ〞
〝ไม่ คุณสิต้องไปหาหมอ
มีบางอย่างในตัวคุณ และมันพยายามจะออกมา〝
แต่ความจริงคือ อาจเป็นเราทั้งคู่เพราะเราอายุเกิน 40 แล้ว
และถ้าคุณอายุเกิน 40 คุณมีโอกาส 50 เปอร์เซ็นต์
ที่จะนอนหลับสนิทคืนนี้
ห้าสิบเปอร์เซ็นต์ แค่คุณ คนเดียว
โอกาส 50 เปอร์เซ็นต์
เพราะคุณกำลังตาย คุณตายอย่างช้าๆ
ร่างกายพยายาทำให้คุณขาดอากาศหายใจ แต่เทคโนโลยีทำให้คุณยังมีชีวิต
โอกาส 50 เปอร์เซ็นต์ที่คุณจะนอนหลับสนิท
และไม่ใช่เพราะคุณทำอะไรบ้าบอ อย่างเสพโคเคน
ไม่ ใครบางคนกินคุกกี้เข้าไปหลังหกโมง
〝ดอนน่ากินชีสในงานปาร์ตี้ ไม่!
เธอจะหายใจไม่ถูกไปหนึ่งอาทิตย์〝
〝บ็อบดื่มเบียร์ไปสามขวด เบียร์สามขวด ขอต้อนรับสู่พระราชวังตด〞
〝เตรียมตัวไว้เลย คืนนี้จะไม่มีใครได้นอน〞
ภรรยาผมเรื่องเยอะ เธอนอนกัดฟัน
เธอโกรธมากจนนอนกัดฟันกรอดๆ
แทนที่จะหาสาเหตุ พวกเขาไม่ทำอย่างนั้น
พวกเขากลับให้ฟันยางที่ออกโดยเอ็นเอฟแอล
และยัดเข้าไปในปากเธอเหมือนของเล่นให้กัด จากร้านสัตว์เลี้ยงเพ็ตโค
เธอต้องเปลี่ยนเดือนละสามหรือสี่อัน อย่างกับตัวบีเวอร์ขี้โมโห
ผมตื่นมาเจอเศษพลาสติกเต็มหน้าผม
มันสีฟ้าและเรืองแสงในที่มืด
ใช่ นั่นทำให้ผมรู้ว่า เราจะเล่นจ้ำจี้กันคืนนั้นไหม
ถ้าผมเห็นอะไรสีฟ้าๆ ลอยมา จากอีกฟากหนึ่งของห้อง...
ก็อด
คืนนี้ไม่เล่น เธอเพิ่งใส่อุปกรณ์
เธอใส่เฮดการ์ด ฟันยาง และทายาหม่องกลิ่นยูคาลิปตัส
ปืนขึ้นเตียงพร้อมกับขาที่ไม่ได้โกน เหมือนหมีโคอาลา
เหมือนหมีโคอาลาขี้โมโห ที่กำลังคัดตัวเข้าทีมแพ็กเกอร์
และเธอลุกขึ้นมาฉี่หกเจ็ดครั้งต่อคืน
ผมไม่ยักรู้ว่าผู้หญิงเป็นต่อมลูกหมวกบวมได้ แต่เธอเป็น
และเวลาเธอเดิน ข้อเท้าเธอดังกร๊อบ
คุณได้ยิน
คุณไม่ได้ยินระหว่างวัน เวลาที่มีเครื่องเป่าใบไม้กับรถขยะ
คุณไม่ได้ยินเลย
แต่ตอนตีสาม มันเสียงดังที่สุดที่คุณจะได้ยิน
พยายามหายใจผ่านฟันยาง
เหมือนดาร์ธ เวเดอร์ ติดอยู่ในพลาสติกกันกระแทกในห้องนอนผม
และนั่นคือเหตุผลที่คุณควรแต่งงานด้วย
การเป็นมนุษย์มันแปลก ว่าไหม
สิ่งที่คุณต้องเผชิญมันแปลก
ผมรู้ ผมก็เป็นมนุษย์ มันแปลก
เหตุผลที่เราเกิดมาคือ เพื่อเชื่อมโยงกับผู้คน
มันคือทุกอย่างที่เราทำ
เป็นเพื่อนกับคน เดตกับคน แต่งงานกับคน สร้างคนใหม่
ทุกคนที่คุณตกหลุมรัก เชื่อมโยง
คุณมีความวิตกมากขึ้น ทุกความรักคือความวิตก
เป็นวิธีใช้ชีวิตที่แปลก นั่นคือเหตุผลที่ทุกคนต้องกินยา
ครั้งแรกที่ผมพาลูกสาว
เข้าไปหาหมอตอนเธอเป็นทารก
〝ฉันจะไม่มีวันได้นอนอีก〞
ผมไม่เคยรักอะไรมากขนาดนั้น และรู้สึกอ่อนแอในขณะเดียวกัน
เป็นวิธีใช้ชีวิตที่แปลก ทุกอย่างดีเยี่ยมแต่น่ากลัวมาก
หมอพูดว่า 〝ทุกอย่างดีเยี่ยม ทุกอย่างเรียบร้อย〞
〝โอเค ดี〞
〝มีอย่างหนึ่ง〞 〝เวรแล้ว อะไรเหรอ〞
แล้วเหงื่อก็เริ่มตกทันที
〝ไม่ใช่เรื่องใหญ่ แต่หัวเธออยู่ในกลุ่มห้าเปอร์เซ็นไทล์〞
〝นั่นแปลว่าอะไร〞
〝แปลว่า 95 เปอร์เซ็นต์ของหัวคนอื่นๆ ใหญ่กว่าหัวเธอ〞
〝อะไรนะ〞 〝ใช่ มีประชากรเพียงห้าเปอร์เซ็นต์
ที่มีหัวเล็กเท่าหัวลูกสาวคุณ
คุณไม่เห็นพวกเขา เพราะพวกเขาวิ่งเผ่นในความมืด
จากซอยหนึ่งไปอีกซอยหนึ่ง〝
〝อะไรนะ〞
〝ไม่ใช่เรื่องใหญ่ คอยมาตรวจทุกหกเดือนนะ〞
〝โอเค〞
ผมพาลูกกลับบ้าน
ผมพาเธอไปที่ห้องเด็กเล่น แล้วเริ่มเป่าลมเข้าไปในปากเธอ
〝เร็วเข้า โตขึ้นสิ〞
ตกใจอยู่สองปี ไม่มีอะไรต้องห่วง หัวทุกคนโตขึ้นอยู่แล้ว
คุณไม่เคยเดินห้าง เห็นใครสักคน ที่มีหัวปิงปอง
เดินมาตามทางเดิน สวมฝาขวดแทนหมวก 〝สวัสดี〞
ไม่ หัวทุกคนปกติดี
คุณไม่ควรเลิกรักเพราะความกลัว
ยิ่งคุณรัก คุณก็ยิ่งกลัวน้อยลง คุณคอยทำเรื่อยๆ
คนที่คุณใกล้ชิดที่สุดในชีวิต คุณไม่รู้หรอกว่าเขาทำอะไร
ทุกคนมีความลับ มีชีวิตของตัวเอง ไม่ใช่ความรับผิดชอบของคุณ
แม้แต่ลูกคุณเอง
ลูกสาวผมกลับมาบ้าน ตอนเรียนมหาวิทยาลัยปีแรก
ผมพูดว่า 〝ลูกเป็นผู้ใหญ่แล้ว ยินดีต้อนรับกลับบ้าน
ลูกอยากดื่มไวน์กับมื้อค่ำไหม ตอนนี้ลูกเป็นผู้ใหญ่แล้ว
ไวน์หน่อยไหม〝 〞ไม่ค่ะ ขอบคุณ หนูไม่ดื่ม
หนูไม่ชอบเครื่องดื่มแอลกอฮอล์〝
〝พ่อเป็นพ่อที่ดีมากสิเนี่ย〞
เธอพูดว่า 〝หนูสูบกัญชาเท่านั้น〞
〝ลูกสูบมานานแค่ไหนแล้ว〞
〝ตั้งแต่หนูเรียนม.สี่〞
〝ที่ไหน〞 〝ในห้องของหนู〞 เธอตอบ
สี่ปี นักเรียนเกรดเอรวด
เมายาสุดๆ ในบ้านผม เธอชอบกัญชามาก
ปัญหาอยู่ตรงนี้ ผมรักกัญชามากกว่า
และตลอดสี่ปีผมไม่สูบเลย เพราะผม
อยากเป็นแบบอย่างที่ดีให้ลูก
ตลอดสี่ปี ผมไม่กินอะไรนอกจาก
เยลลี่เมลาโทนินเป็นกำๆ เพื่อให้มึนๆ
แล้วผล็อยหลับไปในที่สุด
ขณะที่เธอสูบบ้องกัญชาในห้องไม่ไกล
เป้าหมายที่แท้จริงของผม สิ่งที่ผมเรียนรู้จากการมีลูกคือสร้างคนดี
ในสังคมมีคนเลวมากมาย มีคนดีมากมาย
เราเปลี่ยนแปลงคนเลวไม่ได้
แต่เราอาจเอาชนะได้ด้วยจำนวน โดยการสร้างคนดีให้มากกว่า
น่าจะง่ายนะ
ใช่ว่าคนเลวจะเลี้ยงลูกได้ดี ไม่เลย พวกเขาทำลูกนิสัยแย่ๆ
คุณเห็นพวกเขาข้างนอก ชนของในร้านอาหารล้ม ตกลงไปในบ่อ
ผมไม่รู้ว่าทำไมเราถึงตักพวกเขาขึ้นมา
ใครตกลงไปในบ่อ ไม่ใช่เด็กดี
เดี๋ยวก็ตกลงไปอีก
ดูเหมือนว่ามันควรจะง่าย ที่จะเปลี่ยนแปลงคนเลว ถูกไหม
ควรจะง่าย สามัญสำนึก
ชีวิตคุณจะดีขึ้นถ้าเพลาๆ มันลงหน่อย
และเข้ากับพวกเราที่เหลือ
คุณไม่สนใจคนอื่น แต่ชีวิตคุณจะดีขึ้น
และเครียดน้อยลง ถ้าคุณเพลาๆ มันลงหน่อย
เราไม่ได้ขอให้คุณทำอะไรพิเศษ
แค่ทำสิ่งที่คุณทำตอนนี้น้อยลง
เริ่มจากเล็กๆ
อย่าวาดรูปอัณฑะที่หลังรถกระบะของคุณ
คุณทำแบบนั้นทำไม
คุณเป็นบ้าอะไร และทำไมถึงทำแบบนั้น
ผมมีรถมินิแวนที่เต็มไปด้วยเด็กและคนแก่
เราไม่ได้อยากเห็นอัณฑะของคุณบนทางด่วน
การเป็นคนดีไม่ง่าย ต้องพยายาม คุณเป็นคนดี ผมบอกได้เลย
คนที่มาดูผมแสดงมักเป็นคนดี
พวกคุณทุกคนขับรถ ผมจึงรู้ว่าคุณเฮงซวยเป็นบางที
ใครๆ ก็กำลังขับแทรกเข้ามา อากาศดีมาก
คุณเซอร์ไพรส์ตัวเอง แล้วจู่ๆ
〝ไม่ใช่วันนี้ ยายแก่ ไม่ได้แทรกหน้ารถผมได้แน่
ผมรู้สึกเหมือนคุณกำลังมอง ผมจะไม่มองกลับ
ไม่ใช่วันนี้ ยายหน้าเหี่ยว ไม่ใช่วันนี้〝
อารมณ์ไหนเนี่ย
ต้องพยายาม พูดดีๆ กับคนทำงานบริการ
ทำดีกับพวกเขา คุณคิดว่าพวกเขาอยากบริการคุณเหรอ
คนพวกนี้บริการ... ไม่ คุณไม่ใช่ราชินี
เพราะคุณเดินเข้าไปในร้านอาหาร
พวกเขาไม่ได้อยากบริการคุณ มันเป็นงาน
พวกเขาต้องการหาเงิน จ่ายค่าเช่า
ซื้อโคเคนระหว่างทางกลับบ้าน
และขอพูดในฐานะเคยเป็นเด็กเก็บโต๊ะ
พูดดีๆ กับเด็กเก็บโต๊ะนะ คนเหล่านั้นคือคนที่จะเลียขนมปังของคุณ
พูดดีๆ กับพนักงานลูกค้าสัมพันธ์ทางโทรศัพท์
คุณคิดว่าเด็กในอินเดียพวกนี้ ต้องการงานบริการเราเหรอ
ไม่ พวกเขาต้องการให้ครอบครัวอยู่รอด
นึกภาพพวกเขาบอกเพื่อนๆ ว่าพวกเขาได้งานพวกนี้สิ
〝วันนี้ฉันได้งานแล้ว〞 〝ทำอะไร〞
〝ฉันจะช่วยคนอเมริกันซ่อมคอมพิวเตอร์ ทางโทรศัพท์〞
〝เฮ้ย〞
〝นายไม่มีคอมพิวเตอร์ด้วยซ้ำ〞 〝ฉันรู้〞
〝นายแทบพูดภาษาอังกฤษไม่ได้〞 〝ฉันรู้〞
〝พวกเขาจะฆ่านายแน่〞 〝ฉันเริ่มงานพรุ่งนี้〞
ผมสนับสนุนทารกที่ร้องไห้บนเครื่องบินนะ
ใช่ ตอนนี้ผมเข้าข้างทารก
ผมมักนั่งข้างนักธุรกิจที่บ่นว่า
〝ใครจะทำให้เด็กคนนั้นหุบปากได้นะ〞
ไม่ เดี๋ยวนะ คุณสิหุบปาก คุณเป็นผู้ชายนะ
คุณเป็นผู้ชายที่แขนมีขนดกกับกระเป๋าสตางค์
คุณเลือกที่จะนั่งเที่ยวบินนี้ ทารกคนนั้นไม่ได้อยากอยู่ที่นี่
ไม่มีทารกคนไหนอยากอยู่สูง 30,000 ฟุต พร้อมกับโครงกระดูกย่นลงมา
เหมือนขวดน้ำโปแลนด์สปริง
นั่งอยู่ที่ระดับเดียวกับก้นของพวกคุณ ที่เป็นถุงปล่อยลมวัยกลางคน
ผายลมเงียบๆ ขณะเดินไปยังที่นั่งตัวเอง
ไม่ เด็กคนนั้นอยู่ในที่ที่ไม่อยากอยู่
เขาควรร้องไห้บนเครื่องบิน
เราทุกคนควรร้องไห้บนเครื่องบิน
เขาเป็นคนเดียวที่ตรงไปตรงมา บนเครื่องบินบ้านั่น
และผมขอพูดชัดๆ ผมไม่ได้คลั่งไคล้ทารกนะ
ไม่เลย ผมสร้างมาสองคน แต่ผมก็ยังไม่ชอบ
ผมไม่ไว้ใจใครที่คุณสามารถเห็น หัวใจเต้นอยู่บนกระหม่อม
ขนมปังก้อนที่เกลื่อนกระจาย ผมทนไม่ได้อยู่หลายปี
ไม่ ผมไม่ชอบเด็ก แต่ถ้าเด็กร้องไห้ แปลว่าพวกเขาอยู่ในที่ที่ไม่อยากอยู่
พวกเขาอยู่ที่โบสถ์ ร้านอาหาร หรือบนเครื่องบิน ปล่อยพวกเขาร้องไห้ไป
คุณพาพวกเขาออกมาเช้าเกินไป ทำไมถึงพาพวกเขาไปทุกที่
พวกเขาเป็นทารกนะ ปล่อยไว้ที่บ้านสิ นั่นคือทารกที่มีความสุข
ที่บ้าน 22 องศาเซลเซียส โป๊ เชียริโอส์ติดอยู่ที่ลำตัว
กินจากชามอาหารแมว นั่นคือทารกที่มีความสุข
คุณต้องออกไปข้างนอก ติดโบว์สีชมพูอันใหญ่ๆ บนหัวเธอ
ทุกคนจะได้เลิกเรียกเธอว่าเด็กผู้ชาย
เธอดูเหมือนเด็กผู้ชาย เธอยังไม่โตเต็มที่เลย
เธอดูเหมือนผู้ชาย เธอดูเหมือนชายวัยกลางคนที่ทำงานอยู่ท่าเรือ
ให้เวลาเธอสักปีหนึ่ง ให้เธอโตหน่อย แล้วพาเธอไปนั่งรถ
คุณอยากบ่นให้ผมฟัง เรื่องเด็กวัยหัดเดิน
ที่มีที่นั่งของตัวเองในชั้นธุรกิจไหมล่ะ ผมฟังคุณแน่
เรื่องนั้นควรผิดกฎหมายนะ
ผมเดินทางบ่อย ผมรับไม่ค่อยได้
เมื่อผมไม่ได้รับการอัปเกรด ผมต้องนั่งเบียดในชั้นประหยัด
ระหว่างนักซูโม่สองคนในชุดวอร์ม
กินเพรตเซลเหมือนตั๊กแตนต่อยมวย ตลอดหกชั่วโมง
และเด็กวัยหัดเดินคนนั้น ยืนโป๊อยู่ในที่นั่งของผม กำลังดื่มมิโมซ่า
และชูนิ้วนั้นให้ผมผ่านม่านนั่น
ทำใจรับยากเหลือเกิน
ผมเข้าใจว่าทำไมเราโกรธทารก เวลาได้ยินทารกร้องไห้บนเครื่องบิน
เพราะคุณกลัวไง นักธุรกิจคนนั้นกลัว เราทุกคนกลัว
บนนั้นมันน่ากลัว น่ากลัว มันน่ากลัว
เราไม่ต่างจากเด็กที่เราเคยเป็น
คุณเกิดกลัว ได้ยินเสียงร้องให้ช่วย แล้วยิ่งเสียขวัญ
นั่นคือเรื่องดีเกี่ยวกับการอยู่บ้านสองปี คุณรู้สึกปลอดภัยที่บ้าน
ให้คุณหลงคิดว่าคุณควบคุมจักรวาลนี้ไว้แล้ว ซึ่งเราไม่ได้ควบคุมหรอก
แต่อย่างน้อยก็รู้ว่า กระดาษชำระอยู่ไหน ช้อนอยู่ไหน
ทันทีที่คุณเดินทาง ความไม่แน่นอนก็บังเกิด
ผมมีช่วงเวลาที่ดีกับคุณนะ
นี่เป็นประสบการณ์ที่ดีเยี่ยม ผมรักพวกคุณทุกคน
แต่กว่าจะมาถึงที่นี่โคตรยาก
ทันทีที่ถึงด่านตรวจความปลอดภัย คุณคือเด็กป.สาม
ที่ถูกครูใหญ่ตะคอก
ทันทีที่คุณออกจากบ้าน รปภ.ชูกระเป๋าคุณขึ้น
〝นี่กระเป๋าใคร〞 〝เวร กระเป๋าผม〞
〝มีน้ำอยู่ในนี้ไหม〞 〝อาจจะ〞
〝ปัญญาอ่อน〞 〝ไม่ ผมทำอะไรๆ ได้〞
แล้วพอถึงโรงแรม ความไม่แน่นอนยิ่งมากขึ้นไปอีก
กุญแจใช้ยังไง ลิฟต์ล่ะ
รีโมตทีวี ปรับแอร์ยังไง
ผมหยิกๆ นี่ของใคร
เปิดไฟยังไง เปิดไฟบ้านี่ยังไง
ทำไมมีไฟหลายดวงจัง คุณหาสวิตช์ไม่เคยเจอ
อยู่ที่ฐานเหรอ หรืออยู่บนคาน ดึงโซ่นี่เหรอ สวิตช์อยู่ไหน
สวิตช์อยู่ที่สาย หรืออยู่ใต้โต๊ะ แม่งไม่คิดถึงตูเลย
ผมเป็นแค่คนแปลกหน้าในต่างเมือง พยายามเอาตัวรอด
นี่เป็นการเดินทางที่ง่ายที่สุดแล้ว
เดินทางลากกระเป๋าคนเดียว เมื่อคุณเดินทางกับครอบครัวสิ
นรกบนดินชัดๆ พักผ่อนกับครอบครัวเหรอ อย่าทำแบบนั้น
อย่าทำแบบนั้น ฟังนะ ครอบครัวเป็นองค์กรที่ไม่ดี
แทบจะไม่รอดที่บ้าน
แล้วคุณจะพาครอบครัวเดินทางทำไม
และผมโง่มากเสมอ
ผมคิดว่า พอเราไปถึง ผมก็จะได้สนุก
ตอนเดินทางจะทรมาน แต่พอเราไปถึงรีสอร์ต ผมจะสนุกเต็มที่
ไม่เลย ไอ้โง่
คุณอยู่ในเรียลลิตี้โชว์ประหลาด ที่คอยสร้างอุปสรรค
ที่คุณไม่เคยคาดคิดให้คุณ เหมือนผมวิ่งอยู่ที่ไหนก็ไม่รู้
〝ภรรยาคุณเพิ่งโดนแมงกะพรุน ต่อยเข้าที่ช่องคลอด ไป〞
〝แม่ยายคุณกำลังลองพูดภาษาสเปน กับเด็กเก็บโต๊ะ
และพูดอะไรที่เหยียดเชื้อชาตินิดๆ ไป〝
ขอโทษครับ ขอโทษด้วย
〝ลูกคนเล็กของคุณผื่นขึ้นกลางดึก〞
〝กว่าจะไปถึงโรงพยาบาลก็อีกหลายชั่วโมง คุณจะทำยังไง〞
ผมจะทำยังไงเหรอ
ผมจะหยิบยาเบนาดริลสกปรก ออกจากก้นกระเป๋าเป้ของผม
เอาผมเส้นนั้นออกแล้วให้ลูกกิน
พาเธอกลับไปนอน และหวังว่าเช้ามาเธอจะตื่น
ผมไม่ใช่หมอ ผมคือพ่อเมาเหล้าที่มาพักผ่อน
อ้อ ขอบอกนะ เด็กๆ ก็ไม่อยากไปหรอก
ไม่มีเด็กคนไหนอยากติดแหง็กอยู่ในโรงแรม กับพ่อแม่ที่โป๊ครึ่งตัว
คนสองคนที่ทำให้พวกเขาเดือดร้อนได้
ตลอดชีวิตวัยเด็ก คุณพยายามอยู่ไกลๆ พ่อแม่
หลบอยู่ในบ้านบนต้นไม้ กองใบไม้ นอนค้างบ้านเพื่อน
เพื่อนๆ กับผมเคยเล่นกันในท่อระบายน้ำ
ท่อระบายน้ำที่รองรับสิ่งปฏิกูลจากเมือง แล้วทิ้งลงไปในทะเลสาบ
ใช่ นั่นคือที่ที่เราเล่นกัน ในท่อระบายอึของเมือง
และเราชอบมาก เพราะเรารู้ว่าพ่อแม่เราไม่มีทาง
ตามหาเราในท่อระบายอึ
〝ทอมหายไปพักใหญ่แล้ว คุณว่าเขาอยู่ในท่อไหม〞
〝ไม่หรอก〞
ในท่อระบายอึน่ากลัวนะ
มีผีกับตัวตลกจากเรื่อง อิท โผล่จากนรก
ในนั้นน่ากลัวนะ
แต่ผมขออยู่ในท่อ ดีกว่านั่งในห้องพักโรงแรม
ที่ปลายเตียงขณะรอให้พ่อผมออกจากห้องน้ำ
นานชั่วโมงครึ่ง
〝เสียงอะไรน่ะ
ฟังเหมือนเสียงหมีกำลังคุ้ยถังขยะ ที่เต็มไปด้วยลูกโป่ง〝
อีกชั่วโมงหนึ่งพ่อก็ออกมา 〝ถ้าพ่อเป็นแก พ่อจะไม่เข้าไปในนั้น〞
〝แต่ผมต้องเข้า ไม่มีห้องน้ำอื่นให้เข้าแล้ว〞
ผมเดินเข้าไปในม่านหมอกพิษ
〝ทำไมในนี้มีกลิ่นเหมือน ร้านขายสัตว์เลี้ยงโบราณ〞
ยืนในน้ำทั้งถุงเท้า 〝พ่อทำอะไรไว้เนี่ย〞
นั่นคือชีวิตวัยเด็กใช่ไหม
ติดอยู่ในถุงเท้า ในที่ที่คุณไม่ได้ขอให้พาไป
เป็นเด็กมันยาก ว่าไหม เหมือนตกเป็นตัวประกัน
สิบแปดปีที่ถูกลากไปโน่นมานี่ โดยคนลักพาตัวสองคนนี้
ไม่มีเงิน ไม่มีบัตรประชาชน สิบแปดปี
ไม่มีสิทธิ์ตัดสินใจ
〝ขึ้นรถ〞 〝เราจะไปไหน〞
〝พ่อบอกให้ขึ้นรถ〞
ขอบคุณมากที่มาครับ
พวกคุณสุดยอดเลย ขอบคุณมากๆ
จากใจจริง ขอบคุณมาก ดูแลตัวเองนะครับ
ดูแลตัวเองแล้วพบกันใหม่คราวหน้า ขอบคุณ
คำบรรยายโดย สุดาภรณ์ ปลื้มปิติวิริยะเวช